Op 22-jarige ouderdom is hy met Tant Lettie getroud. Sy was ook 'n uitstekende musikant en was veral vaardig met die kitaar en klavier. Sy kon ook 'n paar goeie stukkies op die konsertina speel! Hierdie twee het pragtig gekombineer en later is hulle bekende orkes, naamlik die Vier Hugenote, gestig.
Gelukkig het oom Willie en tant Lettie in hulle goue herfsjare vir ons 'n pragtige langspeler, Die Vier Hugenote Speel Weer, nagelaat. Albei die Vermaaks was toe ongelukkig reeds dood maar die opname is nogtans baie goed.